Aceh nyoe kaya Alhamdulillah
Ureung ibadah pujoe Rabbana
Limong boh watee geupujoe Allah
Poma ngon ayah sabee meudoa
Neubri nanggroe nyoe beu teutap ceudah
Makmu beubagah rakyat ubena
Bek na lee karu deungon musibah
Bek udeep gundah kawom sidumna
Gampong ngon banda bek na masalah
Nanggroe meutuah bek prang syedara
Kontak senjata bek lee na leumah
Bandum daerah damee beuteuka
Beuneupeu wujud wahe Ya Allah
Seuramoe Mekkah beu aman teuka
Awai kon rakyat rame yang punah
Subhanallah nyawong keuluwa
Ladom meuninggai meudarah-darah
Seudeh that leupah watee takira
Di dalam gampong nyan pih le parah
Aneuk deungon yah meuninggai donya
Ladom kawom ma udeep lam payah
Lakoe meutuah jinoe han lee na
Konflik seunjata rakyat le punah
Aneuk meupisah ngon ureung tuha
Dum aneuk yatim rata daerah
Gasien ngon susah lam ro ie mata
Udeep meupayeh saket meutamah
Ie mata darah cobaan teuka
Allahu Rabbi Nyang Maha Gagah
Bek lee musibah u Aceh Raya
Sinoe ngon sideh bek lee ro darah
Bek lee lam gundah ngon haro-hara
Neubri kamoe nyoe udeep beugagah
Akai beuceudah agam ngon dara
Cit Tuhan sidroe nyang kamoe seumbah
Nyang ridha Allah sabee keurija
Ban saboh Aceh beu sapeu peugah
Deuk ngon grah sama tarasa
Bahgia udeb keunan ta langkah
Pujoe Potallah bek sagai lupa
Aceh nyoe harom Seuramoe Mekkah
Nanggroe meutuah Tuhan karonya
Laot ngon darat kaya sileupah
Rahmat Potallah han soe ek kira
Sumber : http://www.acehforum.or.id
Panton Aceh - Aceh nyoe kaya
Aceh nyoe kaya Alhamdulillah
1 Response to "Panton Aceh - Aceh nyoe kaya"
-
Jinova Cyxber Said,
- Obat Pembesar Penis
- Obat Pembesar Penis Alat Vital
- Obat Pembesar Penis Alat Vital Pria
- Obat Pembesar Penis Alat Vital Alami
- Obat Pembesar Penis Herbal
- Vimax Asli Bogor
- Jual Vimax Asli Bogor
- Toko Vimax Asli Bogor
⇛⇛Info Pemesanan⇛⇛
⇛ Hubungi : 081226266667
⇛ Sms Center : 282814E4
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn jav_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn unk eng_Latn ind_Latn ind_Latn ind_Latn ind_Latn ind_Latn sun_Latn sun_Latn ban_Latn hne_Deva ind_Latn ita_Latn